58. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 173 της 12/20 Μαρτ. 1969 (ΦΕΚ Α΄51) Περί επεκτάσεως της υπό του Δημοσίου εις τους υπαλλήλους αυτού, παρεχομένης υγειονομικής περιθάλψεως εις το προσωπικόν Σχολείων εν τω Κράτει αναγνωρισθέντων ως ισοτίμων, προς τα Δημόσια. (Διορθ. Ημαρτ. ΦΕΚ Α΄58 της 4 Απρ. 1969). Λαβόντες υπ’ όψιν: 1)Το άρθρον μόνον του υπ’ αριθ. 338/1968 Α.Νόμου «περί υπαγωγής και συμμετοχής εις το Μετοχικόν Ταμείον Πολιτικών Υπαλλήλων, Ταμείον Προνοίας Δημοσίων Υπαλλήλων κλπ. του προσωπικού Σχολείων εν τω Κράτει αναγνωρισθέντων ως ισοτίμων προς τα Δημόσια κλπ.» (ΦΕΚ τεύχ. Α΄63/68), 2)την παρ. 7 του άρθρ. 36 του υπ’ αριθ. 1/1968 Ν.Δ./τος «περί Υπουργικού Συμβουλίου και Υπουργείων» (ΦΕΚ τεύχ. Α΄270/68), 3)την υπ’ αριθ. 166/1969 γνωμοδότησιν του Συμβουλίου Επικρατείας, προτάσει των Ημετέρων επί των Εθνικής Παιδείας και Θρησκευμάτων, Οικονομικών και Κοινωνικών Υπηρεσιών Υπουργών, απεφασίσαμεν και διατάσσομεν: Άρθρ. 1.-1)Από της δημοσιεύσεως του παρόντος η υπό του Δημοσίου παρεχομένη εις τους υπαλλήλους αυτού και τα μέλη των οικογενειών των υγειονομική περίθαλψις, επεκτείνεται υπό τους αυτούς όρους και προϋποθέσεις, εις το εν ενεργεία διδακτικόν και διοικητικόν προσωπικόν και τα μέλη των οικογενειών των των εν τω Κράτει λειτουργούντων σχολείων, των αναγνωρισθέντων ως ισοτίμων προς τα Δημόσια, συντρεχουσών των προϋποθέσεων του άρθρου μόνου του υπ’ αριθ. 338/1968 Α. Νόμου. 2.Θ.α.58 Μετοχικό Ταμείο Πολιτικών Υπαλλήλων Άρθρ.2.-1)Η κράτησις 0,50% επί των πάσης φύσεως αποδοχών, του περί ου το προηγούμενον άρθρον προσωπικού, παρακρατείται ανά εξάμηνον εκ των αποδοχών του πρώτου 15/θημέρου των μηνών Ιανουαρίου και Ιουλίου, υπολογιζομένη εις ποσοστόν 3% επί των αποδοχών των μηνών τούτων,εγγραφομένης ταύτης εις ειδικήν στήλην των οικείων μισθοδοτικών καταστάσεων. Η ως άνω κράτησις αποδίδεται εις το Δημόσιον, δια καταθέσεως. εις πίστωσιν αυτού, παρά τη Εθνική Τραπέζη της Ελλάδος, εντός εκάστου των μηνών τούτων, επιμελεία και ευθύνη του ενεργούντος την μισθοδοσίαν. 2)Η ετέρα των, υπό της Τραπέζης χορηγουμένων εις διπλούν εξοφλητικών αποδείξεων, μετ’αντιγράφου της μισθοδοτικής καταστάσεως, εμφαινούσης το ονοματεπώνυμον, τον βαθμόν,τον μισθόν, τα επιδόματα και το ποσόν της εισφοράς εκάστου υπαλλήλου, διαβιβάζονται εις την, παρά τω Υπουργείω Κοινωνικών Υπηρεσιών Διεύθυνσιν Υγειονομικής Περιθάλψεως, εντός των αυτών ως άνω μηνών εκάστου έτους. 